Diari Oficial de la Generalitat Valenciana


Sumari del DOGV 9815, del 25-03-2024 (2024/2437)

RESOLUCIÓ d'11 de març de 2024, de la Direcció General de Centres Docents, per la qual s'adjudiquen els premis extraordinaris d'ensenyaments esportius de règim especial, convocats per la Resolució d'1 de juny de 2023, per al curs 2022-2023.
------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9815

Data del DOGV
:   25-03-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/2437


Data del document
:   11-03-2024

Organisme emissor
:   Conselleria d'Educació, Universitats i Ocupació

Tipus de document
:   Resolució

Anàlisi jurídica

 Descriptors 

:   * Conselleria d'Educació, Universitats i Ocupació

RESOLUCIÓ d'11 de març de 2024, de la Direcció General de Centres Docents, per la qual s'adjudiquen els premis extraordinaris d'ensenyaments esportius de règim especial, convocats per la Resolució d'1 de juny de 2023, per al curs 2022-2023. [2024/2437]  
L'Ordre 2/2015, de 21 de gener, de la consellera d'Educació, Cultura i Esport, crea i regula els premis extraordinaris dels ensenyaments esportius de règim especial, per a la Comunitat Valenciana.  
  
Així mateix, la Resolució de l'1 de juny de 2023, de la Conselleria d'Educació, Cultura i Esport, per la qual es convoquen, per a la Comunitat Valenciana, els premis extraordinaris dels ensenyaments esportius de règim especial corresponents al curs 2022-2023.  
Dita ordre estableix en el seu article 7, punt 3, que la comissió de selecció elevarà la proposta d'adjudicació dels Premis Extraordinaris d'ensenyaments esportius de grau mitjà i superior i l'acta de qualificacions finals de tot l'alumnat presentat, perquè la direcció general competent en matèria d'ensenyaments de règim especial resolga.  
  
Vista la proposta formulada per la comissió de selecció dels premis, amb data 27 de febrer de 2024, una vegada realitzades les actuacions previstes en les bases de la convocatòria i en virtut de les facultats que em concedeix la mateixa, resolc:  
  
Primer  
Adjudicar el Premi Extraordinari d'Ensenyaments Esportius de Règim Especial corresponent a l'alumnat que ha finalitzat els seus estudis de grau mitjà en el curs 2022-2023 i que s'indica en l'annex I d'aquesta resolució.  
  
Segon  
Adjudicar el Premi Extraordinari d'Ensenyaments Esportius de Règim Especial corresponent a l'alumnat que ha finalitzat els seus estudis de grau superior en el curs 2022-2023 i que s'indica en l'annex I d'aquesta resolució.  
  
Tercer  
L'alumnat premiat rebrà un diploma acreditatiu i li serà anotada aquesta distinció en el seu expedient acadèmic per la secretaria del centre on haja finalitzat els estudis corresponents.  
  
Quart  
El lliurament de diplomes a l'alumnat es podrà realitzar en un acte públic, la data i el lloc del qual es comunicarà oportunament a les persones interessades.  
  
Quint  
La present resolució entrarà en vigor l'endemà de la seua publicació en el Diari Oficial de la Generalitat Valenciana.  
  
Sisé  
De conformitat amb el que s'estableix en els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra el present acte, que posa fi a la via administrativa, es podrà interposar potestativament un recurs de reposició o bé caldrà plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant la Conselleria d'Educació, Universitats i Ocupació en el termini d'un mes, a comptar des de l'endemà de la publicació.  
b) El recurs contenciós administratiu haurà de presentar-se davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la publicació.  
  
València, 11 de març de 2024.- El director general de Centres Docents: Jorge Cabo Martínez.  
ANNEX I / ANEXO I  
Premis Extraordinaris d'Ensenyaments Esportius de Règim Especial 2022-2023  
Premios Extraordinarios de Enseñanzas Deportivas de Régimen Especial 2022-2023  
  
  
GRAU MITJÀ / GRADO MEDIO  
  
Modalitat esportiva  
Modalidad deportiva Nom i cognoms  
Nombre y apellidos Centre / Centro  
Futbol Jessi López Araujo Centre de Formació Esportiva Élite Esport  
Atletisme Raquel Jiménez López IES M. Enríquez  
  
  
  
GRAU SUPERIOR / GRADO SUPERIOR  
  
Modalitat esportiva  
Modalidad deportiva Nom i cognoms  
Nombre y apellidos Centre / Centro  
Salvament i socorrisme Víctor García García IES Didín Puig  
Atletisme César Alfredo Bas Pino IES M. Enríquez